stanford-oval/wikipedia huggingface dataset:
Panafrikkalainen parlamentti
Kokoonpano

Parlamentissa on tällä hetkellä 235 jäsentä yhteensä 54 jäsenmaasta. Jokainen jäsenmaa lähettää parlamenttiin edustajikseen viiden henkilön vahvuisen delegaation, jossa on oltava vähintään yksi naisedustaja.  Parlamenttia johtaa presidentti ja neljä varapresidenttiä, jotka valitaan kolmeksi vuodeksi kerrallaan edustamaan Afrikan eri alueita. Kaudella 2018-2021 he ovat :
Roger Nkodo Dang, pj., Kamerun (Keskinen Afrikka)
Stephen Julius Masele, I vpj., Tansania (Itä-Afrikka)
Haidara Aichata Cisse, II vpj., Mali (Länsi-Afrikka)
Bouras Djamel, III vpj., Algeria (Pohjois-Afrikka)
Chief F. Z. Charumbira, IV vpj., Zimbabwe (Eteläinen Afrikka)
Parlamentti työskentelee 11 pysyvässä komiteassa. Ne kokoustavat kahdesti vuodessa tai useammin jos on pakko .
Ulkosuhteet

Euroopan parlamentissa toimii Afrikan unionin valtuuskunta, jonka tarkoituksena on syventää suhteita EU:n ja Afrikan välillä.
William Frawley

| William Frawley |
| --- | --- |
 James Cagney, William Frawley ja Marek Windheim elokuvan Tähtisensaatio Hollywoodissa (1937) trailerissa.
Henkilötiedot
Syntynyt: 26. helmikuuta 1887 Burlington, Iowa, Yhdysvallat
Kuollut: 3. maaliskuuta 1966 (79 vuotta) Hollywood, Kalifornia
Ammatti:  näyttelijä
Aiheesta muualla
IMDb 
Elonet
William Frawley (26. helmikuuta 1887 Burlington, Iowa – 3. maaliskuuta 1966 Hollywood, Kalifornia) oli yhdysvaltalainen näyttelijä.
Aikaisemmin muun muassa vaudevillessa veljensä kanssa esiintynyt Frawley aloitti elokuvanäyttelemisen 1930-luvun alussa. Frawley esiintyi elokuvissa säännöllisesti, kunnes hänen elokuvaroolinsa vähenivät 1950-luvun alussa alkoholiongelman takia. Desi Arnaz kuitenkin valitsi Frawleyn näyttelemään Fred Mertziä televisiosarjassa I Love Lucy, tämän luvattua pysytellä irti alkoholista kuvausten aikana. Frawley oli mukana sarjassa aina sen päättymiseen vuonna 1960 saakka, ja oli roolistaan viisi kertaa ehdolla Emmy-palkinnon saajaksi. Tämän jälkeen hän näytteli seuraavat viisi vuotta televisiosarjassa Kolme poikaani. Frawley on saanut tähden Hollywood Walk of Famelle.
Osittainen filmografia

Tähtisensaatio Hollywoodissa (Something to Sing About, 1937)
Kulje tietäni (Going My Way, 1944)
Ritari Siniparta (Monsieur Verdoux, 1947)
Susanin kääntymys (Miracle on 34th Street, 1947)
Kevytmielinen äitini (Mother Wore Tights, 1947)
Villin lännen villikissa (Rancho Notorius, 1952)
PETO (radioverkko)

PETO oli Suomen palo- ja pelastustoimen vanha analoginen radioverkko, joka toimi 160 MHz:n taajuusalueella. Viranomaisradioverkko VIRVE korvasi vanhan radiojärjestelmän. Peto-verkon tukiasemat ajettiin virallisesti alas joulukuussa 2004, mutta paikoin vanhan radiojärjestelmän laitteita on vieläkin aktiivikäytössä. Elektro-Arola Oy valmistaa TIU-5 -nimistä yksikköä, jonka avulla vanhan järjestelmän tukiasema ja nykyisin käytössä oleva Virve-radioverkko voidaan liittää keskenään yhteen. Kyseistä yksikköä käytetään ainakin seuraaviin käyttötarkoituksiin:
Joillakin palokunnilla on vieläkin käytössä vanhassa radiojärjestelmässä toimivia hakulaitteita. Näihin hakulaitteisiin saadaan lähetettyä nykyisin Virve-verkon kautta tulevat hälytykset.
Joillakin tehdasalueilla Virve-verkon kuuluvuus on huomattavasti heikompi kuin vanhan radiojärjestelmän ja siksi vanha verkko voi olla ainoa kunnolla toimiva ratkaisu liikennöitäessä tehtaan sisällä. Pahimmillaan Virven kuuluvuus saattaa hävitä välittömästi mentäessä tehdasrakennuksen sisään. Syynä on se, että Virven käyttämät UHF-radiotaajuudet (380–400 MHz) läpäisevät heikommin tehdasrakennusten paksuja seiniä [lähde? ], eikä tilannetta helpota tehtaissa olevat sähköisten häiriöiden (esimerkiksi sähkökeskukset, taajuusmuuttajat ym.) lähteet. Liikenne jostakin Virve-verkon puheryhmästä voidaan ohjata johonkin vanhan radiojärjestelmän kanavaan ja näin sekä Virveä että vanhaa järjestelmää käyttävät tahot voivat liikennöidä keskenään.
Väestöhälyttimien, asemakaiuttimien, komentopuhelimien ym. vanhaa radiojärjestelmää käyttävien järjestelmien ohjauslaitteita ei tarvitse välittömästi uusia, vaan vanhoja laitteistoja voidaan käyttää siihen asti kunnes ohjauslaitteiston uusiminen tulee muutoin ajankohtaiseksi.
Panu Kuusela

| Henkilötiedot |
| --- | --- | --- | --- |
Syntymäaika: 2. huhtikuuta 1979 (ikä 45)
Syntymäpaikka: Helsinki, Suomi
Pelipaikka: vasen laitapuolustaja
Pituus: 173 cm
Junioriseurat
1991–1995: HJK
1996–1998: Honka
Seurat
| Vuodet | Seura | O | (M) |
| 1999 | Ponnistus | 20 | (4) |
| 2000–2001 | HIFK | 43 | (3) |
| 2002–2003 | Honka | 41 | (2) |
| 2004–2005 | RoPS | 37 | (2) |
| 2006 | Atlantis | 14 | (0) |
| 2007 | Viikingit | 15 | (0) |
| 2010–2011 | LPS | 10 | (0) |
| 2012 | Ponnistus | 10 | (0) |
| Yhteensä | Yhteensä | 190 | (11) |
 Seurajoukkueuran tilastot kattavat vain kansalliset sarjat.
Panu Kuusela (s. 2. huhtikuuta 1979 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja.
Kuusela edusti Veikkausliigassa Rovaniemen Palloseuraa ja FC Viikinkejä. Kaikkiaan hän pelasi 52 liigaottelua ja teki niissä kaksi maalia.
Aiheesta muualla

Kuusela RoPS:n kotisivuilla[vanhentunut linkki]
Kuusela guardian.com-sivustolla[vanhentunut linkki]
Panssarijääkäri

Panssarijääkärin koulutushaaratunnus.
Panssarijääkäri on nimitys Suomen puolustusvoimien kouluttamille panssariaselajiin kuuluville jalkaväen taistelijoille, jotka liikkuvat taistelukentällä rynnäkköpanssarivaunuin ja taistelevat jalan. Panssarijääkäri on samalla sotamiestä vastaava miehistön sotilasarvo.
Panssarijääkäreita koulutetaan Panssariprikaatin alaisuuteen kuuluvan Hämeen Panssaripataljoonan Panssarijääkärikomppaniassa sekä Karjalan Prikaatin alaisuuteen kuuluvassa Kymen Jääkäripataljoonassa. Joukkojen pääasiallisena kuljetusvälineenä ovat BMP-2, MT-LB (PsPr), CV9030 ja XA-180 Pasi (KarPr).
Panssarijääkäreiden koulutushaaratunnuksena on viisikulmainen, keltaisilla reunuksilla ja vihreällä pohjalla oleva BTR-60-miehistönkuljetuspanssarivaunu ja rynnäkkökivääri 62.
Panssarijääkärikompaniassa koulutetaan pääasiassa panssarijääkäreitä, tiedustelijoita, panssarintorjujia, tulenjohtajia, XA-ajoneuvokuljettajia sekä panssarivaunumiehiä. Panssarijääkärit koulutetaan etulinjan taistelijoiksi, hyökkääväksi kärjeksi. Koulutuksessa keskitytään tehokkaaseen ja nopeaan hyökkäykseen sekä oman tukikohdan puolustamiseen ja tiedustelutehtäviin.
Väinö Rautiainen

| Väinö Rautiainen> Henkilötiedot |
| --- | --- |
Syntynyt: 16. helmikuuta 1932 Saarijärvi
Kuollut: 2. helmikuuta 2011 (78 vuotta) Saarijärvi
Ammatti:  toimitusjohtaja
Poliitikko
Puolue:  Suomen Kristillinen Liitto
Asema:  Kansanedustaja (1975−1983)
Kotipaikka:  Saarijärvi
Puoliso:  Alli Hyytiäinen (1954)
Vanhemmat:  Eemil Rautiainen Annikki Hyytiäinen
Väinö Armas Rautiainen (16. helmikuuta 1932 Saarijärvi – 2. helmikuuta 2011 Saarijärvi) oli suomalainen yrittäjä ja kansanedustaja. Hänet valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.
Ura > Yrittäjänä

Rautiainen oli yrittäjä. Hän aloitti 1956 lämpöpattereiden valmistajana ja laajensi toimintaa myöhemmin muoviputkijärjestelmiin ja keskuslämmityskattiloihin. Kirjapainoteollisuuskin tuli mukaan hänen yritystoimintaansa. Rautiainen oli 1976 verotetuin yksityishenkilö Suomessa.
Ura > Eduskuntatyö

Rautiainen valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.
Tunnustukset

Rautiainen sai useita tunnustuksia, muun muassa valtakunnallisen yrittäjäpalkinnon 1977. Kotikunta Saarijärvi myönsi hänelle 1997 Saarijärven Paavo -arvonimen kotiseudun hyväksi tehdystä työstä.
Yksityiselämä

Rautiaisella oli Yhdysvalloissa karjatila, jossa hän asui 1980-luvun lopulta alkaen, mutta säilytti Suomen kotimaana, jonne hän palasi vaimon sairastuttua.
Palveluntarjoaja

Palveluntarjoaja on entiteetti joka välittää palveluja toisiin kokonaisuuksiin. Se yleensä viittaa liiketoimintaan joka toimittaa tilausmaksuja ja web palveluja yksityisille tai liikeharjoittajille. Palvelut voivat sisältää mm. Internet pääsyn, Mobiiliverkko-operaattorin sekä web-sovellus hostauksen. Termi on useimmin sovellettu kommunikaatiopalveluihin kuin muihin palvelusektoreihin.
Palveluntarjoaja tyyppejä

(engl. Application service provider (ASP))
(engl. Network service provider (NSP))
Internet-palveluntarjoaja (engl. Internet service provider (ISP))
(engl. Managed service provider (MSP))
(engl. Master managed service provider (MMSP))
(engl. Managed Internet service provider (MISP))
(engl. Telecommunications service provider (TSP))
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Yingkoun satama

Yingkoun sataman sijainti Kiinassa
Yingkoun satama
Yingkoun satama (kiin. 营口港, LOCODE: CN YIK tai CN BAQ (Bayuquan)) on Kiinan koillisosassa sijaitsevan Liaoningn maakunnan Yingkoun kaupungin suursatama Keltaisenmeren Bohainmereksi kutsutun lahden rannalla. Vahvasti laajentuneen sataman uudemmat osat sijoittuvat linnuntietä noin 30–60 kilometriä Yingkoun kaupungin eteläpuolelle (Bayuquanin satama tai Yingkoun uusi satama). Sataman vanhempi osa sijoittuu Yinkoun läpi laskevan joen alajuoksulle. Sataman keskeisin operaattori on Shanghain pörssissä noteerattu, Kiinan palvelualan yritysten top-500:aan kuuluva Yingkou Port Group Co., Ltd.
Rotterdamin sataman keräämien tilastojen mukaan Yingkoun satama kuului vuonna 2011 maailman viidentoista suurimman rahtisataman joukkoon 261 miljoonan tonnin kokonaisrahtimäärällään. Sataman kasvu on ollut nopeaa, sillä vuonna 2010 sen kautta kulki 225 miljoonaa tonnia ja vuonna 2009 yhteensä 176 miljoonaa tonnia rahtia. 100 miljoonan rahtitonnin rajan satama ylitti vuonna 2007.
Yingkoun sataman uudempaa osaa (Bayuquan) laajenemissuunnitelmineen
Aiheesta muualla

Yingkou Port China (2010) (englanniksi) (chinaports.org)
Alukset kartalla Yingkoun sataman seudulla AIS:n mukaan (marinetraffic.com)
Alukset Yingkoun (vanhassa) satamassa AIS:n mukaan (marinetraffic.com)
Yingkou Port Group Co., Ltd, sataman keskeisen operaattorin sivusto (Arkistoitu – Internet Archive) (kiinaksi) (ykport.com.cn)
Top 500 Companies of China 2010 - Port services (Suurimmat pörssinoteeratut satamapalveluyritykset Kiinassa 2010) (englanniksi) (china.org.cn)
Liaoning to Splurge on Ports (2007-01-23) (englanniksi) (china.org.cn)
Yingkou Port breaks 100-million-ton barrier (10/2009, updated 2/2010)[vanhentunut linkki] (englanniksi) (chinadaily.com.cn)
Cargotec wins an order from Yingkou Port Group for Kalmar port equipment (2010) (Arkistoitu – Internet Archive) (englanniksi) (porttechnology.org)
Yingkou Port Market (pdf)[vanhentunut linkki] (englanniksi) (port-investor.com)
A study of port-vicinity industry cluster development of Liaoning coastal economic belt (abstract, 2012) (englanniksi) (ieeexplore.ieee.org)
Xenopus muelleri

| Xenopus muelleri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Heimo::  Kielettömätsammakot Pipidae
Suku::  Kynsisammakot Xenopus
Laji::  muelleri
Kaksiosainen nimi
 Xenopus muelleri  (Peters, 1844) 
Infobox OKNimi-testi OKIUCN-testi OK: 
Xenopus muelleri on afrikkalainen vedessä elävä sammakkolaji, lemmikkinäkin tunnetun afrikankynsisammakon sukulainen.
Xenopus muelleri kasvaa 38–60 mm pitkäksi. Sen jaloissa on kolme varvasta joissa on terävät kynnet. Nappimaiset silmät sijaitsevat pään yläpinnalla.
Lajia tavataan kolmella toisistaan erillisellä alueella: läntinen alue seurailee päiväntasaajaa Norsunluurannikolta ja Burkina Fasosta Kongoon, itäinen alue Afrikan itärannikkoa Keniasta Etelä-Afrikkaan, ja lisäksi Tšadin koillisosassa on pieni erillinen alue.
Xenopus muelleri on riippuvainen vedestä. Se elää sekä pysyvissä lammikoissa että sellaisissa, jotka kuivuvat kuivan kauden aikana. Kuivalla kaudella osa sammakoista siirtyy jokiin ja puroihin. Se kutee seisovaan veteen.
Paikalliset asukkaat pyydystävät Xenopus muelleri -sammakoita ruoaksi.
Yksisarvisen salaisuus

| Yksisarvisen salaisuus> Le secret de La Licorne |
| --- | --- |

Alkuperäisteos
Kirjailija:  Hergé
Kuvittaja:  Hergé
Kansitaiteilija:  Hergé
Julkaistu:  Sarjana 1942–1943 Le Soir Jeunesse-lehdessä, albumina 1943
Suomennos
Suomentaja:  Heikki ja Soile Kaukoranta
Kustantaja:  Otava
Julkaistu:  1976
Sivumäärä:  62
ISBN:  951-1-02376-4
Sarja: Tintti
Edeltävä:  Salaperäinen tähti
Seuraava:  Rakham Punaisen aarre
Löydä lisää kirjojaKirjallisuuden teemasivulta
Yksisarvisen salaisuus (ransk. Le Secret de La Licorne, Suomessa myös aiemmin nimellä Sarviaisen salaisuus) on yhdestoista Tintti-seikkailu. Tarinan on piirtänyt ja käsikirjoittanut Hergé. Yksisarvisen salaisuus on Rakham Punaisen aarteen etsinnästä kertovan tarinan ensimmäinen osa ja Rakham Punaisen aarre on siihen suoraa jatkoa. Ranskankielinen alkuteos ilmestyi vuosina 1942–1943 Le Soir Jeunesse -lehdessä ja albumina vuonna 1943.
Suomeksi tarina julkaistiin ensimmäisen kerran jatkokertomuksena Uudessa Kuvalehdessä vuonna 1955. Tarinan nimi oli Sarvipään salaisuus, ja sen tekstasi Ronald Westrén-Doll. Albumina tarina julkaistiin ensimmäisen kerran 1962, kun WSOY kustansi neljä Tintti-tarinaa. Albumin nimi oli Sarviaisen salaisuus, ja sen käänsi Aimo Sakari. Nykyisessä muodossaan tarina nähtiin ensimmäisen kerran vasta vuonna 1976 Otavan kustantamana. Sen suomensivat Heikki ja Soile Kaukoranta.
Sarjakuvaan osittain perustuva Steven Spielbergin ohjaama elokuva Tintin seikkailut: Yksisarvisen salaisuus sai ensi-iltansa syksyllä 2011.
Juoni

Tintti kiertelee Brysselin torilla, jossa Dupont ja Dupond jahtaavat erästä taskuvarasta. Tintti ostaa vanhan purjelaivan pienoismallin. Mutta sitten pienoismallikeräilijä Ivan Ivanovitš Sakarin sekä salaperäinen mies nimeltä Barnaby yrittävät taivutella häntä myymään laivan. Tintin asunnolla hänen koiransa Milou saa laivan putoamaan ja sen päämasto irtoaa. Korjatessaan pienoismallia, Tintti esittelee sen kapteeni Haddockille, joka kertoo sen olevan pienoismalli Yksisarvisesta, laivasta, jonka kapteeni oli hänen esi-isänsä Sir François de Hadoque. Mutta sitten pienoismalli varastetaan ja paljastuu, että Sakarinilla on identtinen kopio Yksisarvisen pienoismallista. Palattuaan asunnolleen Tintti löytää vanhan pergamentin, joka oli ollut pienoismallin maston sisällä. Pergamentissa on loru: ”Kolme on veljeä yhtä, Yksisarvista kolme keskipäivän auringossa käypi, sillä valosta valo tulevi ja loistavi kotkan risti.”
Tintti kertoo lorusta Haddockille, joka kertoo silloin esi-isänsä tarinan. Sir François de Hadoquen laivaan hyökkäsi joukko merirosvoja kapteeninaan Rakham Punainen. Merirosvojen oma alus oli uppoamaisillaan, joten hän valtasi Yksisarvisen itselleen ja toi mukanaan espanjalaisesta laivasta ryöstämiään jalokiviä. Sir François onnistui pakenemaan ja kohtasi vielä kerran kaksintaistelussa Rakham Punaisen, jonka hän onnistui tappamaan. Hän sytytti laivassa olevat räjähteet ja souti eräälle saarelle, jossa hän oli kaksi vuotta. Hän oli testamentannut kolmelle pojalleen kolme Yksisarvisen pienoismallia. Tintti tajuaa, että muidenkin pienoismallien mastoihin oli piilotettu pergamentit ja yhdessä ne johdattaisivat Rakham Punaisen aarteen jäljille.
Barnaby ilmestyy yöllä Tintin ovelle, mutta tuntemattomat miehet ampuvat häntä. Lisäksi Sakarinin pienoismalli varastetaan ja Tintti joutuu kaapatuksi. Kaappaajat ovat Lintusen veljekset, jotka omistavat Moulinsartin linnan jossa on Yksisarvisen kolmas pienoismalli. Tintti pakenee ja Haddock saapuu paikalle Dupontin ja Dupondin kanssa, jotka pidättävät Lintusen veljekset. Mutta pergamentit eivät ole heillä, vaan kleptomaanisella taskuvaras Aristeides Sellistisellä. Laittamalla pergamentit toistensa päälle Tintti ja Haddock löytävät koordinaatit Yksisarvisen uppoamispaikalle.
YG (rap-artisti)

| Keenon Daequan Ray Jackson |
| --- | --- |
 YG (vas.) ja Snoop Dogg vuonna 2011.
Henkilötiedot
Syntynyt: 9. maaliskuuta 1990 (ikä 34) Compton, Kalifornia, Yhdysvallat
Ammatti:  rap-artisti, näyttelijä
Muusikko
Taiteilijanimi:  YG
Aktiivisena:  2006-
Tyylilajit:  West Coast hip hop, hip hop
Levy-yhtiöt:  Pushaz Ink, CTE World, Def Jam
Aiheesta muualla
yg400.net
  [ Muokkaa Wikidatassa ] [ ohje ]  
Keenon Daequan Ray Jackson (s. 9. maaliskuuta 1990 Compton, Kalifornia), taiteilijanimeltään YG (Young Gangsta), on yhdysvaltalainen rap-artisti ja näyttelijä. Hänen debyyttisinglensä Toot It and Boot It julkaistiin vuonna 2009. Se sijoittui Billboard Hot 100 -listan sijalle 64. Kesäkuussa 2013 YG sai levytyssopimuksen CTE Worldin kanssa. Vuonna 2013 julkaistiin single My Nigga, jossa olivat mukana Young Jeezy ja Rich Homie Quan. Single sijoittui Billboard Hot 100 -listalla 19:nneksi. Sitä on myyty Yhdysvalloissa yli kaksi miljoonaa kappaletta. YG:n debyyttialbumi My Krazy Life julkaistiin Yhdysvalloissa 18. maaliskuuta 2014.
Diskografia > Studioalbumit

My Krazy Life (2014)
Blame It On The Streets (2015)
Still Brazy (2016)
Stay Dangerous (2018)
4real 4real (2019)
Diskografia > Mixtapet

4Fingaz (2008)
The Real 4Fingaz (2010)
Just Re'd Up (2011)
4 Hunnid Degreez (2012)
Just Re'd Up 2 (2013)
Filmografia

We the Party (2012)
Mac & Devin Go to High School (2012)
White T (2012)
Palehjärvi

| Palehjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°19′28″N, 25°05′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Hankaoja 
Järvinumero:  35.786.1.024
Mittaustietoja
Pinnankorkeus:  133,2 m  
Rantaviiva:  2,774 km  
Pinta-ala:  18,578 ha  
Saaria:  1 
 fiPalehjärvi 
Palehjärvi  on Päijät-Hämeessä Padasjoella  sijaitseva järvi.
Maantietoa

Järven pinta-ala on 18,6 hehtaaria ja se on 800 metriä pitkä ja 550 metriä leveä. Järvellä on kartan mukaan yksi saari. Sen rantaviivan pituus on 2,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 133,2 metriä mpy.
XSLT

XSLT (lyhenne sanoista Extensible Stylesheet Language Transformations) on XML-pohjainen merkintäkieli XML-tiedostojen muunnoksiin. Kielen perusperiaatteisiin kuuluu, että alkuperäistä dokumenttia (tässä tapauksessa XML-dokumenttia) ei muuteta, vaan pikemminkin pinnoitetaan aivan kuten Cascading Style Sheets tekee hypertekstille (HTML- ja XHTML-dokumenteille). XSLT-kuvauskieli ei ota myöskään kantaa ulosantiin, jolloin yhdestä ja samasta XML-dokumentista on mahdollista saada ulos niin HTML-taittoinen, ihmisluettava sivu kuin konekielinen, esimerkiksi CSV-tiedostokin.
World Wide Web Consortium kehitti XSLT:n aikaisemman, Extensible Stylesheet Languagen seuraajaksi vuosien 1998 ja 1999 aikana. Tuolloin kehitettiin myös XSL Formatting Objects sekä XPath. Nykyisin yleisimmin käytössä on versio 1.0, mutta 3. lokakuuta 2005 W3C myönsi alustavan suosituksen XSLT 2.0:lle.
XML-dokumentin muuntaminen

<?xml version="1.0" encoding="iso-8859-1"?>
<henkilot>
   <henkilo id="1234-A">
      <etunimi>Matti</etunimi>
      <sukunimi>Meikäläinen</sukunimi>
   </henkilo>
   <henkilo id="5678-C">
      <etunimi>Maija</etunimi>
      <sukunimi>Meikäläinen</sukunimi>
   </henkilo>
</henkilot>
Yllä oleva dokumentti sisältää siis kaksi henkilöä, Matti Meikäläisen sekä Maija Meikäläisen. Kun mietitään selkokielisempää esitystapaa, voitaisiin dokumentti esittää esimerkiksi HTML-taulukkona XSL-tyylisivun kautta:
<?xml version="1.0" encoding="iso-8859-1"?>
<xsl:stylesheet version="1.0" 
        xmlns:xsl="http://www.w3.org/1999/XSL/Transform" 
        xmlns="http://www.w3.org/1999/xhtml">

   <xsl:output method="xml" indent="yes" encoding="iso-8859-1"
       doctype-public="-//W3C//DTD XHTML 1.0 Strict//EN" 
       doctype-system="http://www.w3.org/TR/xhtml1/DTD/xhtml1-strict.dtd"/>
    
   <!-- XHTML-dokumentin ylätunniste --> 
   <xsl:template match="/">
      <html xmlns="http://www.w3.org/1999/xhtml" xml:lang="fi" lang="fi">
         <head>
            <meta http-equiv="Content-Type" content="text/html; charset=ISO-8951-1" />
            <title>Meikäläiset</title>
         </head>
         <body>
            <xsl:apply-templates/>
         </body>
      </html>
   </xsl:template>
    
   <!-- taulukko -->
   <xsl:template match="henkilot">
      <h1>Henkilöt</h1>
      <table>
         <tr>
            <th>id</th>
            <th>Etunimi</th>
            <th>Sukunimi</th>
         </tr>
         <xsl:apply-templates/>
      </table>
   </xsl:template>

   <!-- henkilörivit -->
   <xsl:template match="henkilo">
      <tr>
         <td><xsl:value-of select="@id"/></td>
         <td><xsl:value-of select="etunimi"/></td>
         <td><xsl:value-of select="sukunimi"/></td>
      </tr>
   </xsl:template>
    
</xsl:stylesheet>
Toisaalta CSV-tiedoston tuottaminen samasta tiedostosta tapahtuisi taas:
<?xml version="1.0"?>
<xsl:stylesheet xmlns:xsl="http://www.w3.org/1999/XSL/Transform" version="1.0">

   <xsl:output method="text"/> 

   <xsl:template match="/henkilot">
      <xsl:text>"id","Etunimi","Sukunimi"&amp;#10;</xsl:text>
      <xsl:apply-templates select="henkilo"/>
   </xsl:template>

   <xsl:template match="henkilo">
      <xsl:value-of select="concat('&amp;quot;', @id, '&amp;quot;,&amp;quot;',
                    etunimi, '&amp;quot;,&amp;quot;', sukunimi, '&amp;quot;&amp;#10;')"/>
   </xsl:template>
   
</xsl:stylesheet>
XSLT:n ominaisuudet

XSLT sisältää valintalauseissa täydellisen tuen XPath:lle, ja sisältää itsessään seuraavat valitsimet:
<xsl:template>
Käytetään mallineiden luomiseen
<xsl:value-of>
Käytetään tietojen noutamiseen xml-tagista
<xsl:for-each>
Käytetään tietojen läpikäymiseen moniulotteisessa xml-datataulukossa
<xsl:sort>
Käytetään lajittelemaan moniulotteisen xml-datataulukon tietoja
<xsl:if>
Käytetään toteuttamaan tietyn ehdon täyttävä kohde
<xsl:choose> ja <xsl:otherwise>
Käytetään toteuttamaan moniulotteinen JA-TAI ehtolauseke
Valitsimien lisäksi XSLT:lla on joitakin omia funktioita. Näitä ovat:
current()
document()
element-available()
format-number()
function-available()
generate-id()
key()
system-property()
unparsed-entity-uri()
Aiheesta muualla

W3Schools lyhyt opastus XSLT:hen (englanniksi)
XSLT opetusohjelma (saksaksi)
XSLT 2.0 viittaus (saksaksi)
XSLT ja XPath viite (Arkistoitu – Internet Archive) (saksaksi)
Ostrovnoi

Ostrovnoi (ven. Островно́й) on suljettu kaupunki ja kaupunkipiirikunta Kuolan niemimaan koillisosassa Barentsinmeren rannalla 360 km Murmanskista itään.  Kaupunki palvelee Venäjän pohjoisen laivaston Gremiha-nimistä tukikohtaa (ven. Греми́ха), joka on myös tärkeä käytetyn ydinpolttoaineen varastointipaikka. Paikkakunnan entinen koodinimi oli Murmansk-140.
Ostrovnoin asukasluku vuonna 2010 oli 2177 asukasta. Paikkakunnalle ei ole maaliikenneyhteyttä.
Kaupunkipiirikuntaan kuuluvat itse Ostrovnoin kaupungin ohella asutuskeskukset Drozdovka, Lumbovka, Svjatoi Nos, Mys-Tšornyi, Majak-Gorodetski ja Tersko-Orlovski Majak.